Trembeczki István

**Az ökoetika és a bioetika alapproblémái**

PHD kurzus 2017. január (tömbösített)

A kurzus XX. század 60-as éveiben kibontakozó alkalmazott etikai tudományterületek alapfelvetéseibe, az általuk megfogalmazott problémákba enged bepillantást. Az ökoetika vagy környezetetika az ember és környezet kapcsolatrendszerében bekövetkezett – a jelent és a közeljövőt egyre jobban meghatározó – mára már kritikussá eszkalálódott problémák etikai-morálfilozófiai dimenzióira fókuszál, az emberiség ontológiai helyzetében bekövetkezett változásokat sem hagyva tárgyalás nélkül. Bemutatja a főbb ökoetikai irányzatok: az antropocentrikus, a patocentrikus, a biocentrikus és az ökocentrikus környezeti etikák főbb nézeteit, a fenntarthatóság, a felelősség és a tudatosság dilemmáit.

A bioetika tárgyalásakor az emberi létezés legmeghatározóbb szegmenseiben bekövetkezett, s a közeljövőben nagy valószínűséggel bekövetkező – a XXI. század tudományos-technikai forradalmát már-már megelőlegező – változásokat tekintenénk át, szintén etikai-morálfilozófiai szempontból. Az abortusz, az eutanázia, az emberi méltóság és az ember-gép szingularitás alkotják a kurzus bioetikai részének főbb témáit.